Myxozoa
Myxozoa (grč.: μύξα - miksa = plijesan, sluz + ζῷον zoon = životinja) je razred vodenih, obligatno parazitskih knidarijskih životinja. Opisano ih je preko 1.300 vrsta. Mnoge imaju dvodomaćinski životni ciklus koji uključuje ribe i člankovite gliste ili Bryozoa. Prosječna veličina njihovih spora obično je od 10 μm do 20 μm, dok malakospora (potkladusa Myxozoa) može biti prečnika i do 2 mm. Miksozoa mogu živjeti i u slatkovodnim i morskim staništima. Dok je evolucijska historija miksozo još uvijek aktivno područje istraživanja, sada se razumije da su to visoko izvedene Cnidaria, koje su prošle dramatičnu evoluciju iz slobodnoplivajućih, nezavisnih bića poput meduze u njihov današnji oblik obligatnog parazite od samo nekoliko ćelija. Kako su se razvijale u parazite mikroskopskih dimenzija, izgubile mnoge gene koji su odgovorni za višećelijski razvoj, koordinaciju i komunikaciju ćelija – ćelija. Genomi nekih miksozoa sada su među najmanjim od bilo koje poznate životinjske vrste.